The repository administrator has not yet configured an RDF license.
Jurnal Pengurusan Kepimpinan Pendidikan Bil. 1
Kementerian Pendidikan Malaysia memperkenalkan pakej kerjaya baharu kepimpinan sekolah dengan memperkukuh kaedah pemilihan, latihan dan pemberian ganjaran untuk pengetua dan guru besar mulai Julai 2014. Langkah ini membuka peluang kepada guru muda yang cemerlang dan berpotensi untuk memegang jawatan guru besar. Kajian kualitatif kes tunggal ini bertujuan untuk meneroka bagaimana kompetensi kepimpinan guru besar muda dibangunkan. Temu bual spara struktur dijalankan terhadap guru besar muda yang cemerlang dan membawa kesan positif kepada organisasi yang dipimpin dipilih secara bertujuan dari negeri yang menyokong dasar lantikan guru besar berdasarkan kecemerlangan. Trangulasi data dibuat dengan temu bual kepada 13 orang pentadbir dan guru di bawah pimpinan guru besar muda, semakan dokumen, analisis persekitaran sekolah dan media sosial. Data daripada semua sumber dianalisis dengan bantuan perisian Nvivo. Dapatan kajian mendapati kompetensi kepimpinan guru besar muda terpilih dibangunkan melalui peluang melalui pelbagai peranan sepanjang perkhidmatan, latihan kepimpinan, pementoran, konsultasi TS25, sifat diri dan kemahiran diri. Kajian ini diharapkan menjadi satu sumber pengetahuan kepada guru pemimpin dan pihak yang terlibat dalam pemilihan barisan pemimpin pelapis dipelbagai peringkat untuk menyusun strategi dalam menyediakan barisan kepimpinan pendidikan. Seterusnya kajian ini diharapkan dapat memberi sumbangan dalam merangka reka bentuk latihan, pembangunan professional yang berterusan dan sokongan pementoran kepada guru besar muda bagi memastikan kepimpinan pendidikan yang berkualiti selaras dengan perkembangan dunia yang pantas. Kesimpulannya, kajian ini menunjukkan kompetensi kepimpinan boleh dibangunkan bukan sahaja melalui latihan, malahan boleh dipupuk sedari awal perkhidmatan dengan memberikan peluang menimba pengalaman yang pelbagai serta sokongan dalam bentuk latihan berterusan dan bimbingan pementoran dan coaching sangat diperlukan
Jurnal Pengurusan Kepimpinan Pendidikan Bil. 1 (PDF)
Jurnal Pengurusan dan Kepimpinan Pendidikan Bil 1 2024.pdf
HTML Summary of #1658 Jurnal Pengurusan Kepimpinan Pendidikan Bil. 1
L Education (General)
LB Theory and practice of education